钦定古今图书集成/理学汇编/学行典/第191卷 > 王斌
## 钦定古今图书集成/理学汇编/学行典/第191卷 > 王斌

按《吴县志》：“王斌，字嘉甫，早孤好学，事母贾甚谨。斌为
无锡州属吏，迎母就养，每鸡鸣起朝其母始出夕归，
复躬进饮食。母叩吏事，斌白所行，善则喜，不善则减，
眠食，斌一一体顺，其行事益谨。母病，斌不解衣，不交
睫，奉侍药饵。及没，斌执丧，哀恸骨立。吴俗葬其亲以
火，斌恻然，追伤其父，营甋窆母阊门外，复筑亭原上”，
名曰“思服”，逾祥，哀泣如始丧。